**СЛАЙД 1**

**Түбән Наратбаш авыл Советының**

**2020 нче елда эшләнгән эшенә отчет доклады.**

**Хөрмәтле Ильдар Фаридович,**

**килгән кунаклар, кадерле авылдашлар !**

**СЛАЙД 1**

Бугенге җыенда без 2020 нче елда эшләнгән эшләргә күзәтү ясарбыз, 2021 нче елга куелган бурычлар белән танышырбыз.

2020 елда авыл җирлегенең төп бурычы булып түбәндәге мәсьәләләр торды:

* авыл җирлегенең бюджетын үтәү;
* авыл җирлеге территориясендә урнашкан мәдәни-көнкүреш объектларының туктаусыз эшләвен тәэмин итү;
* авыл жирлеге территориясен чиста тоту;
* яшәү шартларын яхшырту;
* халыкны социаль яклау;
* халыкны борчыган мәсьәләләрне ачыклау.

**СЛАЙД 2**.

Түбән Наратбаш авыл җирлеге барлыгы 3652 гектар җирне биләп тора. Авыл җирлеге 3 авылны берләштерә: Түбән Наратбаш, Бикмураз, Зур Кырлаңгы авыллары. Моннан тыш Яшьләр бистәсе һәм Төньяк-Көнчыгыш бистә дә безнең авыл җирлегенә керә.

**СЛАЙД 3**

ТҮбән Наратбаш авыл җирлегендә 1 мәктәп, 3 медпункт, 1 элемтә бүлеге , 1 балалар бакчасы, 1 мәдәният йорты, 1 китапханә, 1 спорткомплекс эшләп килә.

Террриториябездә барлыгы 4 шәхси кибет халыкка хезмәт курсәтә. Зур Кырлаңгы авылына атнага 2 тапкыр күчмә кибет килә. Халык беренче кирәк-ярак товарлары белән тәэмин ителгән. Шулай ук халык соравы буенча Түбән Наратбаш авылында яңа кибет төзелде хәм халыкка хезмәт итә.

**СЛАЙД 4**

Хуҗалыклар саны үткән еллар белән чагыштырганда түбәндәгечә:

|  |  |  |  |
| --- | --- | --- | --- |
|  | **2018** | **2019** | **2020** |
| Түбән Наратбаш | 286 | 285 | 285 |
| Бикмураз | 298 | 315 | 329 |
| Зур Кырлаңгы | 79 | 78 | 76 |
| **Барысы** | **663** | **678** | **690** |

**СЛАЙД 5**

Халык саны авыллар буенча түбәндәгечә:

|  |  |  |  |
| --- | --- | --- | --- |
|  | **2018** | **2019** | **2020** |
| Түбән Наратбаш | 697 | 679 | 669 |
| Бикмураз | 672 | 691 | 713 |
| Зур Кырлаңгы | 133 | 132 | 133 |
| **Барысы** | **1502** | **1502** | **1515** |

**СЛАЙД 6**

2020 елда барысы 5 бала туды, кызганычка каршы 26 кеше арабыздан китте. (Үткән ел 9 бала туган, 28 кеше вафат булган). 57 кеше пропискага керде. 23 кеше пропискадан тоште. Нәтиҗәдә халык саны 13 гә артты.

**СЛАЙД 7**

Эшкә яраклы кешеләр барысы - 818, пенсионерлар- 387, мәктәп яшендәге балалар 167, мәктәпкәчә яшьтәге балалар – 92.

Бүгенге көндә тыл хезмәткәрләре - 15, Чечняда хезмәт итеп кайтучылар – 4-әү, Әфганстанда хезмәт итеп кайтучылар – 5-әү. Венгриядәге сугыш хәрәкәтләрендә катнашучы 1 ветераныбыз бар. Ул - Шәрәфетдинов Җәүдәт абый.

Авыл җирлеге территориясендә 8 ялгыз карчык бар. Аларнын һәрберсенә социаль хезмәткәр билгеләп куелган.

Күп балалы 22 гаилә бар. Авылда яшь гаиләләр күп. Район үзәгенең якын булуы һәм яңа поселоктан күп кешегә жир бүлеп бирү сәбәпле, авылның киләчәге өметле. Бикмураз ягындагы поселокта күп йортлар төзелде. Барлык шартлар булдырылды.

Авыл жирлеге башкарма комитеты хәрби комиссариат эшчәнлеген алып бара. Бу эш Россия Федерациясенең законнарына һәм таләпләренә буйсынып башкарыла. Бүгенге көндә авыл җирлегендә 270 кеше хәрби комиссиядә исәптә тора, шуларның: 4-есе запастагы офицер , 15 - призывник. Бүгенге көндә 2 егетебез армия сафларында хезмәт итә (Асадуллин Алмаз, Хәйретдинов Раян); 2 егетебез контракт буенча хезмәт итүләрен дәвам итәләр (Шайдуллин Ранис, Акбаров Фәнил).

**СЛАЙД 8**

2020 нче елда Ветераннар Советы рәисе итеп кабат Мифтахов Рифкать Салих улы сайланды. Ул үзенең вазыйфаларын намус белән башкара. Аңа киләчәктә дә уңышлар телибез!

**СЛАЙД 9**

2020 нче елда “COVID-19” дип исемләнгән коронавирус авыруы килеп чыкты. Пандемия аркасында күп кенә учреждениеләр вакытлыча ябылды. Күп кешегә карантинда утырырга туры килде. Әмма авыл җирлеге башкарма комитеты үзенең эшчәнлеген туктатмады. Хөкүмәт тарафыннан күп балалы, аз керемле гаиләләргә, шәхси эшмәкәрләргә социаль ярдәм оештырылды.

Түбән Наратбаш авыл җирлеге башкарма комитеты үзенең эшчәнлеген Россия Федерациясе һәм Татарстан Республикасының 131 нче номерлы һәм 49 нчы номерлы законнарына, дәүләт һәм район Советы боерыкларына һәм карарларына, юлламаларына таянып Түбән Наратбаш авыл җирлеге Уставы нигезендэ эш алып бара.

Түбән Наратбаш авыл Советында 10 округтан 10 депутат эшли. 2020 елда 3 нче чакырылыш тәмамланып, 4 нче чакырылыш депутатлары сайланды. Авыл Советы шушы депутатлар белән берлектә барлык көнкүреш мәсьәләләрен хәл итеп килә. 2020 нче елда барлыгы 3 халык җыены, авыл жирлеге Советының 26 утырышы үткәрелде. Бу утырышларда авыл җирлеге тирәсенең чисталыгын тәртиптә тоту мәсьәләсенә игътибар бирелде, бюджет үтәлешенә анализ ясалды, янгынга, жинаятьчелеккә каршы көрәш буенча чаралар каралды.

Җирле үзидарә халык тарафыннан сайлана һәм халык өчен эшли. Шуңа күрә халык мөрәҗәгатьләрен карау беренче планда булырга тиеш дип саныйм.

Авыл Советына барлыгы 18 мөрәжәгать керде, шуларнын 16 -сы уңай хәл ителде. Аларның күбесе урам утлары һәм су турында булды.

Ел дәвамында халыкка 468 справка бирелде, 26 нотариаль хезмәт күрсәтелде. Сонгы вакытта нотариаль эшчәнлек алып баруның кайбер мөмкинлекләре чикләнде. Доверенностьларның да кайбер төрләре бетерелде.

**СЛАЙД 10**

Түбән Наратбаш авыл жирлегенең бюджеты түбәндәгечә:

2019 нчы ел өчен җир салымы 389 мең сум күләмендә җыелырга тиеш иде, 385 мең сум җыелды. Бу 99,8% ка үтәлгән булып чыга.

**СЛАЙД 11**

Милек буенча салым 375 мең 400 сум җыелырга тиеш иде, 369 мең җыелды. – 98 % кына үтәлде.

Шулай итеп, 2020 елга керем (доход) – 2млн 639 мең сум, ел барышында чыгымнар 2 млн 639 мең сум тәшкил итте.

**СЛАЙД 12**

Түбән Наратбаш авыл җирлеге үзенең эшчәнлеген район һәм республика күләмендә үткәрелгән чаралар белән бәйләп алып бара.

Россия Федерациясендә 2020 ел Бөек Җиңүнең 75 еллыгына багышланган иде. Бу уңайдан күп кенә чаралар оештырылды. Авылдашыбыз Бөек Ватан сугышы ветераны Төхфәтуллин Рәүф абыйны бәйрәм белән котладык.

**СЛАЙД 13**

Февраль аенда Түбән Наратбаш мәктәбендә Бөек Җиңүнең 75 еллыгына карата волейбол ярышлары уздырдык. Бу чарада Галиуллин Илнур Исмәгыйль улы һәм Кадыйров Фәнил Фәһим улы спонсор булдылар. Катнашучыларны бәйрәм белән котларга Буа башкарма комитеты җитәкчесенең беренче урынбасары Гыйззәтов Илдус Гашыйк улы килде.

**СЛАЙД 14**

3 команда Буадан, 2 команда үзебезнең авылдан иде. Әлеге бәйгедә авылыбыз егетләре бик актив катнашты.

**СЛАЙД 15**

1 Октябрь Өлкәннәр көне билгеләп утелде. Бу унайдан бер пенсионер да читтә калмады:

КФХ Кадыров Ф.Ф. 55 пенсионерга 10 кг хисабыннан шикэр комы таратты.

КФХ Шайхаттаров Ф.Ф. Зур Кырлаңгы авылында 44 пенсионерга 10 кг он таратты.

Социаль яклау бүлегеннән 145 пенсионерга 10 кг он таратылды.

**СЛАЙД 16**

Ел саен озын гомерле авылдашларыбызны Буа муниципаль районы администрациясе һәм халыкны социаль яклау бүлеге белән берлектә юбилейлары белән котлау оештырыла. 2020 нче елда да бу эш дәвам итте

**СЛАЙД 17**

Бәйрәм алдыннан инвалид балаларга яңа ел бүләге тапшырылды.

**СЛАЙД 18**

Безнен авыл Советы 2019 ел күрсәткечләре буенча 2020 елда 1 миллион 500 мең сум грант отуга иреште. Шуның 702 меңе Ирек урамына 463 метр юл салуга тотылды, 798 мең сумына Бикмураз авылына су торбаларын яңарту өчен проект ясалды.

**СЛАЙД 19**

Республикабыз авылларында берьюлы берничә федераль һәм республика программалары гамәлгә ашырыла. Татарстан Республикасы авыл хуҗалыгы һәм азык-төлек министрлыгы тарафыннан “шәхси ярдәмче хуҗалык” дигән юнәлеш буенча бүгенге көндә күп кенә программалар эшләп килә. Алар шәхси хуҗалыкларны үстерүгә юнәлтелгән.

Соңгы елларда, үз шөгылеңне булдыруга юнәлдерелгән дәүләт программасыннан файдаланып, күп кенә хуҗалыклар бройлер чебиләр, каз- үрдәк асрыйлар һәм үзләреннән арткан продукцияне саталар.

Дәүләттән бирелә торган субсидияләрнең нинди тармакларга бирелүен әйтеп үтәсем килә:

* 3 баш мөгезле эре терлеге булган хуҗалык терлек санын 8 башка җиткерсә – мини-фермалар салу өчен дәүләт тарафыннан 400 мең сум күләмендә акча бирелә.
* 2 баш мөгезле эре терлеге булган хуҗалык терлек санын 5 башка җиткерсә – мини-ферма салу өчен дәүләт тарафыннан 200 мең сум күләмендә акча бирелә.
* буаз таналар өчен -15 мең сум, нәселле таналар өчен - 20 мең сум күләмендә дәүләт ярдәме күрсәтелә.
* каз, үрдәк, бройлер чебиләр алган очракта 50 баштан ким булмаса:
* бер баш казга – 100 сум
* бер баш үрдәккә – 80 сум
* бер баш бройлер чебигә – 30 сум исәбеннән субсидия бирелә.

Бу программалар безнең җирлектә дә уңышлы тормышка ашырыла. 2020 елда Зур Кырлаңгы авылында Гыйматдинова Резедә, сыер санын 9 га җиткереп, 400 мең сум субсидия алды.

Сыер тотучы гражданнарга 220 мең сум субсидия бирелде (бер сыерга - 2000 сум, ике сыерга - 3000 сум, дүрт һәм аннан күбрәгенә 4000 сум) , бер кәҗә башына 500 сум исәбеннән 17 мең сум субсидия бирелде.

Сыерларга ветеринар хезмәт күрсәтүгә киткән чыгымнарның бер өлеше кире кайтарылды. Безнең авыл җирлегендә яшәүчеләр 21 мең 500 сум субсидия акчасы алдылар. Кош-корт сатып алучыларга барлыгы 117 мең 887 сум субсидия акчасы бирелде. Хуҗалыкларында ат асраучы хуҗалыкларга 6000 сум субсидия бирелде.

**СЛАЙД 20**

Яңа гына эш башлап җибәрүче фермерларга да грантлар бирелә. Ел саен безнең авыл җирлегендә элеге грантта катнашучы һәм отучы бар. 2018 нче елда - Гайнетдинов Илнур -3 млн, 2019 нчы елда - Мусин Айрат – 3 млн, 2020 нче елда - Абдульманов Рамил – 4 млн 275 мең сум күләмендә грант оттылар.

**СЛАЙД 21**

Бүгенге көндә дә алар актив эш алып баралар. Кызганычка каршы, үзебезнең авыл җирлегендә туып үскән гражданнар бу эшкә алынмады.

**СЛАЙД 22**

2020 ел барыбыз өчен дә авыр ел булды. Күрше авылларда кош гриппы авыруы килеп чыкты. Күп хуҗалыкларга кош-кортны вакытыннан алда суярга туры килде.

**СЛАЙД 23**

2021 нче елның 1 нче январена терлек исәбен алу мәгълүматлары буенча авыл җирлегендә барысы 420 баш мөгезле эре терлек исәпләнә, шуларның 74-е - савым сыеры. Моннан тыш хуҗалыкларда 435 баш сарык, 35 кәжә, 6 ат бар.

Халыктан артып калган сөтне Гадиев Фәнис Фатыйх улы җыя. Бүгенге көндә бер литр сөтнең бәясе - 20 сум.

Узган ел белән чагыштырганда, быел 6 баш сыер артты. Сыерларның баш санын арттырган хуҗалыкларга район бюджетыннан һәр сыерга 5000 сум күләмендә субсидия бирелде.

Бүгенге көндә авыл җирлегендә 8 фермер хуҗалыгы исәпләнә. Алар әйбәт кенә үз эшләрен башкарып киләләр.

Түбән Наратбаш һәм Бикмураз авылы җирләренең күбесен Кадыйров Фәнил Фәһим улы эшкәртә. 2020 нче елда пай эчен - 3ц. бодай, 2 рулон печән, ә печән алмаучыларга 25 кг. шикәр комы бирде.

Зур Кырлаңгы авылында пай җирләре өчен бодай бирелде. Җирләрне фермер Шайхаттаров Фәнил Фатых улы эшкәртә.

**Узган халык җыенынын карарына кертелгән бурычлар тормышка ашырылып килә**

**СЛАЙД 24**

Татарстан Республикасы авыл хуҗалыгы хәм азык-төлек министрлыгы тарафыннан булган программалар нигезендә Түбән Наратбаш мәктәбе территориясендә баскетбол-футбол уйнау спорт мәйданчыгы булдырылды.

**СЛАЙД 25**

Бикмураз авылының Зеленая урамы тыкрыгына тренажер спорт мәйданчыгы ясалды. Спорт мэйданчыгы быел язга ясалып бетэчэк. Спортинвентарьлар барысыда кайтты.

**СЛАЙД 26**

Шулай ук мәктәп яныннан Тубән Наратбаш авылына 709 м һәм Бикмураз авылына 709 м тротуар салынды. Тротуар салу быел да дәвам итәчәк дип ометлэнеп торабыз.

**СЛАЙД 27**

Бикмураз авылының Төньяк-Көнчыгыш бистәсенең барлык урамнарына да асфальт юл салынды. БЕР МИНУТ ШУНЫН, ТУРЫНДА ВИДЕОРОЛИК КАРАП АЛЫЙК.

**СЛАЙД 28**

Бикмураз авылында Коммуна урамыннан Солидарная урамына борылыш киңәйтеп ясалды. Биктэ унайсыз бырылыш иде хэм “Волгодорстрой” тон,ладылар. Аларга бик зур рэхмэт.

**СЛАЙД 29**

Бикмураз авылыннан Кайныкул елгасы аша Төньяк-Көнчыгыш бистәгә “Миләшкәй” балалар бакчасына таба бара торган күпер салынды.

**СЛАЙД 30**

2020 елда Бикмураз авылынын Озерная урамы башында күлгә янгын куркынычсызлыгы буенча пристань булдырылды. Бу эштә безгә Буа районы башлыгынын 1 урынбасары Еремеев Илдар Фарид улы ярдәм итте, олы рәхмәтебезне җиткерәбез...

**СЛАЙД 31**

Барлык авыл урамнарына да электр яктырткычлары куелып бетте. Урамнар яктыртылды. Сон,гы жыелышта тыкрыкларга урам уты куеп булмас ме икэн дип сораулар булды. Быел Зелёная урамыннан мэктэпкэ кадэр, клубтан Мира урамына хэм Мира урамыннан Советская урамынын 1 йортына кадэр баганалар утыртып ут яктырткычлары куярга торышабыз.

**СЛАЙД 32**

Программаларның тагын берсе - үзара салым акчасы җыю. Программаның асылы шуннан гыйбарәт – авылда башкарыласы эшләр өчен һәр кешедән билгеле бер суммада акча җыярга кирәк. Гражданнарның үзара салымы халыкның үз җирлекләрен үстерүгә: юлларны ремонтлау, урамнарны яктырту, чишмәләрне төзекләндерү һәм башка эшләр өчен ирекле рәвештә акча җыюны күздә тота.

Безнең авыл җирлеге җыелган үзара салым акчасын юллар төзекләндерүгә тота.

**СЛАЙД 33**

Узган елда үзара салым акчасын 81 % күләмендә җыюга ирештек. 2020 елда 401 мең сум акча җыелды , республикадан кайткан акча белән бергә бу 2 млн 10 мең 686 сум булды.

**Жыелган үзара салым акчасына** **түбәндәге эшләр эшлэнде:**

**СЛАЙД 34**

1. Түбән Наратбаш авылының Мир (Тынычлык) урамына - 250 метр, Интернационал урамына - 520 м, Центральная (Үзәк) урамына - 94 м юл салынды. Барлыгы 864 м.+463=1327 м. юл ясалды.

**СЛАЙД 35**

1. Бикмураз авылының Озерная урамына – 155 м, Коммуна урамына - 260 м, Западная урамына – 190 м, Коммуна урамыннан чыгып зиярәткә таба 75 м юл салынды. Шулай ук Бикмураз авылының Западная урамындагы юлга аркылы труба салынды. Барлыгы 680 м.

**СЛАЙД 36**

1. Зур Кырлаңгы авылында Кооперативная урамына 183 м юл салынды. Уткэн елда 2190 м. Юл салынды. Эле таш салынмаган урамнар куп.

**СЛАЙД 37**

2020 нчы елның ноябрь аенда үзара салым акчасын җыю буенча халык җыены үткәрелде. Элек бу карарны референдум аша хәл итә идек. Җыенга килгән халык, 500 сум күләмендә акча җыярга һәм җыйган акчаны юллар төзекләндерүгә тотарга кирәк дигән карарга килде.

2021 елда җыелган акча:

Түбән Наратбаш авылының Первомайская урамына

Бикмураз авылының 2 Молодежная ,Зеленая урамнарына

Зур Кырлангы авылының Садовая, Г.С.Ногмани урамнарына юл салуга тотылачак.

Һәрберебез дә үзара салым акчасын вакытында түләргә тырышыйк, чөнки программага эләкми калган акчага дәүләт ярдәме кайтмый.

Һәр авылда да зиярәтләр бар. Бүгенге көндә алар тәртиптә, киләчәктә дә шулай булыр дип ышанабыз. Һәрбер авыл халкы, өмәләр оештырып, зиярәт өстен чистартып тора. Кырлангы авылында яшлэр эз калды, шун,а курэ омэ белэн чистартып ботереп булмый. 2022 елга уз ара салым акчасына ешлэтергэ торышабыз. Халык рыза булса.

**СЛАЙД 38**

2020 нче елның кышы бик үзенчәлекле булды. Кар аз яуды, юлларны кардан бары ике тапкыр гына чистартырга туры килде. Кышкы юлларны чистарту өчен, шәхси эшмәкәргә акча күчереп куелды. Декабрь аенда 2 э агымдагы елның беренче аенда инде трактор 3 тапкыр авыл урамнарын чистартты. Кар күп яуган очракта, шалтыратуга, килеп чистарталар.

Түбән Наратбаш һәм Бикмураз авылларында эчә торган суның сыйфаты бик начар. Бу инде безнең авыл җирлеге өчен иң зур проблема. Халык соравы һәм ризалыгы белән Буадан килә торган суны Түбән Наратбаш һәм Бикмураз авылларына тоташтыру буенча эш алып барыла. 2021 нче елда Түбән Наратбаш авылына да Буадан су китерү эше башланачак дип көтелә. Проектлар ясалды.

**СЛАЙД 39**

Һәр авылдан да көндәлек көнкүреш калдыкларын җыеп чыгару буенча техника йөри. Ел башында айга ике тапкыр техника йөрсә, хәзер айга 3 тапкыр 5, 14, 23 нче числоларда калдыкларны җыеп алып китеп торалар. Башта барлык урамнарга да техника кермәгән вакытлар булды. Хәзер халык жайлаша башлады, бик унай, капка төбенә чыгарып кына куярга кирәк. Тагын шуны әйтеп үтәсем килә, мусор җыйган өчен вакытында түләргә кирәк. Түләп бетермәгән хужалыклар бар. Безнең авыл Советы жирлегендэ түләү һәр йортка бер генә килә иде. 2021 елдан башлап пропискада булган һәр кеше исәбеннән киләчәк.

Эшләгән эшләр күп, әмма эшләнәсе эшләр дә җитәрлек.

**СЛАЙД 40**

**СЛАЙД 41**

Спорткомплекска килә торган юллар яхшы хәлдә. Бары тик күпер ремонт таләп итә. Агымдагы елда федераль программа аша әлеге күпер дә ремонтланыр дип көтәбез.

Җирлектә 690 хуҗалык исәпләнә. Барлык йортлар да, җирләр дә регистрация үтеп бетмәгән әле. Милекне рәсмиләштерү эшенә күбрәк игътибар бирсәгез иде, законнар үзгәреп тора, төрледән-төрле өстәмәләр кертелә.

**Слайд 42**

Гомумән алганда, бүгенге көндә авылда яшәүчеләрнең ихтыяҗы зурдан: яхшы юллардан йөрисе, чисталыкта яшисе, социаль объектлардан файдаланасы килә. Чисталык, төзекләндерү чараларын үтәүнең әһәмияте турында халыкка һәрдаим аңлатып торылса да, йорт тирәләрендә чүп үсә торган хуҗалыклар бар. Урамнарны чистару өчен, трактор яллап, юл буйларын чаптырырга туры килде. Трактор су белэн йормэгэнен барыгыз да белэ хэм Рэхмэт эйтэсем килэ Кадыров Фэниль Фэгим улына, 100 литр ДТ бирде. Авыл Советы, мәдәният йорты, китапханә, ФАП, мәктәп хезмәткәрләре дә юл буйларын чистартырга чыкты.

Тагын бер тапкыр исегезгә төшерәбез: йорт тирәләрен, бакча буйларын чиста тоту – һәр хуҗалыкның бурычы.

Авыл җирлегендә 8 хуҗалыкның бәрәңге бакчасы ташландык хәлдә, эшкәртелми иде. Ул йорт хуҗалары белән сөйләшенде, кайберләре куллануга бирелде, кайберләре сукаланды э эйбер чэчмэгэч шулук хэлгэ кире кайта, ала бута баса.

Җәйге чорда янгын куркынычсызлыгы буенча халык арасында киң аңлату эшләре алып барылды. Ялгыз карчыкларнын йортларында булдык. Аларнын йортларына янгынны кисәтү сигналлары куелды.

Юлда йөрү кагыйдәләрен дә төгәл үтәү кирәк. Хәзер автомобильләр бик күп. Хәтта велосипедта йөрүчеләр өчен дә куркыныч. Җәяү йөрүчеләрнең дә кагыйдәләрне үтәве бик мөһим.

Антитеррор буенча да кисәтүләр ясалды. Таныш булмаган кешеләр йөри. Алар кайвакыт, нинди дә булса социаль оешма вәкиле булып, йортларга керергә мөмкиннәр. Авылда ят кешеләр күренсә, авыл советына хәбәр итүегез сорала.

**СЛАЙД 43**

Суда йөзү дә куркыныч тудыра. Авыл җирлеге территориясендә 1 күл һәм 2 плотина бар. Территориядә аерым су керу урыннары юк. Үзебездә булган сулыкларга “Су коену тыела” дигән табличкалар куйдык. Балалар иминлеген саклау өчен, җәй айларында көн дәвамында дежур тору оештырдык. Әлеге эшкә мәдәният йорты, китапханә, ФАП һәм мәктәп хезмәткәрләре җәлеп ителде. Аларга бик зур рәхмәтебезне җиткерәбез!

**СЛАЙД 44**

“Иң яхшы авыл җирлеге” конкурсында безнең авыл җирлеге җиңүче булды һәм авыл Советы яңа Лада “Нива” автомобиле белән бүләкләнде.

**СЛАЙД 45**

**Мин сезне уткэн елда ешлэнгэн ешлэр белэн таныштырып уттем хэм 2021 нче елга түбәндәге бурычлар билгеләнде*:***

* Авыл эчендәге юлларны төзекләндереп бетерү;
* Бикмураз һәм Түбән Наратбаш авылы халкын яхшы су белән тәэмин итү;
* Бикмураздан Буага чыга торган юлга яктырткычлар кую;
* Бикмураз авылының Зеленая урамыннан “Яшьлек” спорткомплексына чыгу юлында күпер булдыру;
* Тубән Наратбаш авылының Молодежная урамында күпер ясау;
* Тротуар салуны дәвам итү;
* 2021 нче елда үзара салым акчасын тулаем җыеп бетерү;
* Авылдагы чисталыкны саклау, тирә якны чүп үләннәреннән арындыру;

***СЛАЙД 46***

***ХӨРМӘТЛЕ авылдашлар!***

***Чыгышымны тәмамлап, шуны әйтәсем килә:***

***- җирлегебезгә, безнең мөрәҗәгатьләргә иъгтибарлы булуы өчен Буа районы администрациясенең барлык җитәкчеләренә,***

***- авыл җирлегендә хезмәт куючы барлык хезмәткәрләргә, оешма җитәкчеләренә,***

***- авылның көнкүрешенә битараф булмаган җирлегебез халкына аңлашып эшләгәнебез өчен зур рәхмәт.***

***Алдагы еллар уңышлы, имин еллар булсын. Беребезгә дә көтелмәгән кайгы-хәсрәтләр күрергә язмасын. Бер-беребезне аңлап, хөрмәт итеп эшләгәндә, барысын да башкарып чыгарбыз дип уйлыйм Авылларыбызда халык бүгенге кебек тыныч, матур тормышта яшәсен. Барыбыз да сау-сәламәт, бәхетле булып, шат күңел белән матур тормышта яшик”!***

Игътибарыгыз өчен рәхмәт!